**Obrazec 3: Vzorec pogodbe o sofinanciranju**

Vzorec pogodbe preberite in parafirajte na zadnji strani, ni pa je potrebno izpolnjevati. S parafo potrdite, da ste bili vnaprej, ob prijavi, seznanjeni s pogodbenimi določili. Pogodba se bo dejansko podpisovala v primeru, da bo projekt potrjena za sofinanciranje. V tem primeru bo opremljena z dejanskimi konkretnimi podatki, ki so v vzorcu puščeni prazni (kot npr. naslov projekta, pogodbeni znesek itd.). Pogodba je le vzorčna in MKRR si pridržuje pravico, da pogodbo pred podpisom ustrezno dopolni ali spremeni. Izbrani prijavitelj na javni razpis ima pravico podpis pogodbe, v primeru sprememb, ki bi bile zanj nesprejemljive, zavrniti. To mora storiti pisno! V kolikor občina zavrne podpis pogodbe, se šteje, da je odstopila od vloge in da je sklep o dodelitvi sredstev razveljavljen.

Izdelajte eno elektronsko kopijo parafirane vzorčne pogodbe za elektronsko kopijo vloge.

Republika Slovenija, Ministrstvo za kohezijo in regionalni razvoj

Kotnikova ulica 5, 1000 Ljubljana

ID za DDV: SI68256809

Matična številka: 2632551000

kot nosilni organ, ki ga zastopa minister dr. Aleksander Jevšek

(v nadaljnjem besedilu: MKRR)

in

Naziv (pravne osebe: ime oziroma firma/ fizične osebe: ime in priimek)

Naslov

Davčna številka/ali ID za DDV:

Matična številka:

Transakcijski račun: IBAN \_\_\_\_\_\_\_, naziv banke/ali UJP

kot končni prejemnik, ki ga zastopa (funkcija ter ime in priimek),

(v nadaljnjem besedilu: prejemnik)

sklepata

**Pogodbo št. \_\_\_\_\_\_\_\_\_\_\_\_\_\_\_**

**o dodelitvi sredstev za izvedbo ukrepa Mehanizma za okrevanje in odpornost**

**(razvojno področje: C3: Pametna, trajnostna in vključujoča rast, komponenta K2: Dvig produktivnosti, prijazno poslovno okolje za investitorje, investicija D: Zagotavljanje inovativnih ekosistemov ekonomsko-poslovne infrastrukture)**

1. **UVODNE DOLOČBE**
2. člen

Pogodbeni stranki ugotavljata, da:

* + se ta pogodba sklepa v okviru izvajanja Mehanizma za okrevanje in odpornost (v nadaljnjem besedilu: Mehanizem);
	+ je cilj izvajanja Mehanizma spodbujanje ekonomske, socialne in teritorialne povezanosti Evropske unije (v nadaljnjem besedilu: EU) z izboljšanjem odpornosti držav članic, njihove pripravljenosti na krize, sposobnosti prilagajanja in njihovih razvojnih možnosti;
	+ se z Mehanizmom zagotavlja finančna podpora EU za doseganje mejnikov in ciljev z namenom izvedbe reform in naložb (v nadaljnjem besedilu: ukrepov), kakor so določeni v Načrtu za okrevanje in odpornost Republike Slovenije (v nadaljnjem besedilu: Načrt);
	+ je MKRR kot nosilni organ ukrepa, ki je predmet te pogodbe, odgovoren za izvedbo ukrepa na način, da bodo doseženi njegovi mejniki in cilji v skladu z Načrtom;
	+ je MKRR za dodelitev sredstev za izvedbo ukrepa izvedlo javni razpis Podpora inovativnim ekosistemom ekonomsko-poslovne infrastrukture št. 4300-2/2022/7, ki je bil dne 25. 2. 2022 objavljen v Uradnem listu RS št. 26/22, št. objave: Ob-1574/22 (v nadaljnjem besedilu: javni razpis);
	+ se ta pogodba sklepa na podlagi izbrane vloge prejemnika št. \_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_ (v nadaljnjem besedilu: vloga);
	+ je MKRR prejemniku na podlagi javnega razpisa dne 29. 9. 2022 izdalo sklep o izbiri št. \_\_\_\_\_\_\_\_\_\_\_\_\_;
	+ se sredstva iz naslova finančne podpore, dodeljena prejemniku v skladu s to pogodbo smatrajo kot sredstva proračuna EU;
	+ področje izvajanja ukrepov Mehanizma sodi na področje javnih financ ter je v celoti urejeno s predpisi, sprejetimi na ravni EU, in nacionalnimi predpisi, ki so za stranke zavezujoči;
	+ se s sredstvi iz naslova finančne podpore lahko sofinancira izključno upravičene stroške in izdatke za izvajanje projekta, ki niso obremenjeni s kršitvami veljavnih predpisov ali te pogodbe;
	+ je prejemnik seznanjen, da gre za pogodbo, ki je v določenem delu pod javnopravnim režimom, torej pod ureditvijo, drugačno od splošnih pravil pogodbenega prava;
	+ MKRR v pogodbi ne nastopa samo kot pogodbena stranka, temveč tudi kot nosilec javnega interesa za izvedbo ukrepov, pri katerih nastopa kot nosilni organ. Pri uresničevanju tega interesa ima nekatera pooblastila, s katerimi lahko posega v določbe te pogodbe zlasti v delih, ki se nanašajo na pristojnosti nosilnega organa v zvezi z nadzorom nad porabo sredstev in pooblastilom za ta nadzor;
	+ je prejemnik seznanjen, da so vsi sodelujoči pri izvajanju ukrepov Mehanizma dolžni preprečevati, odkrivati in odpravljati nepravilnosti ter poročati o njih. Prav tako so dolžni izvajati finančne in druge popravke v povezavi z odkritimi posameznimi ali sistemskimi nepravilnostmi. Kadar zneska neupravičenih izdatkov ni mogoče natančno določiti, se uporabi pavšalni znesek ali drug ekstrapoliran znesek;
	+ zadržanje izplačil sredstev, finančni popravki in vračilo že izplačanih sredstev za prejemnika ne pomenijo nastanka težko nadomestljive škode;
	+ prejemnik pri izvajanju pogodbe nastopa samostojno, brez partnerjev pri projektu, za katerega se s to pogodbo dodeljujejo sredstva.
1. člen

Pogodbeni stranki sta sporazumni, da se ta pogodba sklepa zaradi dodelitve sredstev za izvedbo ukrepa prejemniku, katerega projekt je bil odobren, in ki se izplačajo kot sredstva proračuna EU za projekt ali njegove dele, ki niso obremenjeni s kršitvami veljavnih predpisov ali te pogodbe. Pogodbeno razmerje je urejeno z evropskimi in slovenskimi javnofinančnimi predpisi ter je podvrženo tudi nadzoru evropskih in slovenskih organov, ki ugotavljajo kršitve pri uporabi dodeljenih sredstev, ter Urada Republike Slovenije za okrevanje in odpornost (v nadaljnjem besedilu: URSOO) kot koordinacijskega organa za izvajanje Načrta. Ker gre za dodelitev javnih sredstev, se pogodbeni stranki zavezujeta, da bosta ravnali v skladu z navodili in ugotovitvami URSOO in drugih nadzornih organov ali institucij, vključenih v izvajanje, nadzor ali revizijo projekta, sicer gre za bistveno kršitev pogodbe. Prejemnik je dolžan MKRR sproti obveščati o izvedenih ukrepih.

Pogodbeni stranki se dogovorita, da se upravičeni stroški izvedbe projekta sofinancirajo le pod pogojem, da niso nastali s kršitvijo predpisov s področja oddaje javnih naročil ali drugih predpisov ali s kršitvijo te pogodbe.

Pomen izrazov, uporabljenih v tej pogodbi, je enak pomenu izrazov, kot jih določa Uredba (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L št. 57 z dne 18. 2. 2021, str. 17), zadnjič popravljena s Popravkom (UL L št. 410 z dne 18. 11. 2021, str. 197).

1. **PREDMET POGODBE IN PODATKI O PROJEKTU**
2. člen

Predmet te pogodbe je sofinanciranje in izvedba projekta **\_\_\_\_\_\_\_\_\_\_\_\_\_\_\_\_\_** (kratek naziv: \_\_\_\_\_\_\_\_\_\_\_\_) (v nadaljnjem besedilu: projekt), pod pogoji in zavezami, navedenimi v nadaljevanju. Podrobna vsebina predmeta te pogodbe je opredeljena v vlogi za projekt in v finančnem načrtu, ki sta sestavni del te pogodbe.

Pogodbeni stranki s to pogodbo urejata medsebojne pravice, obveznosti in odgovornosti glede sofinanciranja in izvajanja projekta. Sredstva sofinanciranja se dodeljujejo na podlagi in pod pogoji, ki so navedeni v sklepu o izbiri št. \_\_\_\_\_\_\_\_\_\_\_ z dne \_\_\_\_\_\_\_\_\_\_\_ in so dogovorjeni s to pogodbo, kar je prejemniku znano in s podpisom te pogodbe prevzema dogovorjene pravice in obveznosti. Kršitev pogojev iz sklepa o izbiri predstavlja bistveno kršitev pogodbe.

1. **PRAVNE PODLAGE**
2. člen

Pogodbeni stranki soglašata, da so del pogodbenega prava tudi naslednji predpisi in dokumenti:

* Uredba Sveta (EU) 2020/2094 z dne 14. decembra 2020 o vzpostavitvi Instrumenta Evropske unije za okrevanje v podporo okrevanju po krizi zaradi COVID-19 (UL L 433I z dne 22.12.2020, str. 23; v nadaljevanju Uredba 2020/2094/EU),
* Uredba (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L št. 57 z dne 18.02.2021, str. 17), zadnjič popravljena s Popravkom (UL L št. 410 z dne 18. 11. 2021, str. 197; v nadaljevanju Uredba 2021/241/EU),
* Delegirana uredba Komisije (EU) 2021/2106 z dne 28. septembra 2021 o dopolnitvi Uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z določitvijo skupnih kazalnikov in podrobnih elementov preglednice kazalnikov okrevanja in odpornosti (UL L št. 429 z dne 1.12.2021, str. 83), zadnjič popravljena s Popravkom (UL L št. 96 z dne 24. 3. 2022, str. 47),
* Delegirana uredba komisije (EU) 2021/2105 z dne 28. septembra 2021 o dopolnitvi Uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z opredelitvijo metodologije za poročanje o socialnih odhodkih z vsemi spremembami,
* Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L št. 193 z dne 30. 7. 2018, str. 1), zadnjič spremenjena z Delegiranim sklepom Komisije (EU, Euratom) 2021/135 z dne 12. novembra 2020 o dopolnitvi Uredbe (EU, Euratom) 2018/1046 Evropskega parlamenta in Sveta s podrobnimi pogoji za izračun dejanske stopnje rezervacij skupnega sklada za rezervacije (UL L št. 42 z dne 5. 2. 2021, str. 9),
* Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198 z dne 22.6.2020, str. 13),
* Obvestilo Komisije Tehnične smernice za uporabo „načela, da se ne škoduje bistveno“ v skladu z uredbo o vzpostavitvi mehanizma za okrevanje in odpornost (UL L št. C 58 z dne 18.2.2021),
* Načrt za okrevanje in odpornost Republike Slovenije, potrjen na Vladi RS dne 28.4.2021 in potrjen z izvedbenim sklep Sveta EU o odobritvi ocene načrta za okrevanje in odpornost za Slovenijo z dne 20.7.2021 (https://www.eu-skladi.si/sl/po-2020/nacrt-za-okrevanje-in-krepitev-odpornosti),
* Izvedbeni sklep Sveta o odobritvi ocene načrta za okrevanje in odpornost za Slovenijo z dne 20. 7. 2021 (v nadaljevanju: Sklep CID, https://data.consilium.europa.eu/doc/document/ST-10612-2021-INIT/SL/pdf),
* Operativne ureditve za izvajanje Mehanizma za okrevanje in odpornost med Evropsko komisijo in Slovenijo (podpisan dne 21. 3. 2022, https://ec.europa.eu/info/sites/default/files/slovenia\_rrf\_oa\_-\_countersigned.pdf),
* Smernice za določitev načina financiranja iz sredstev Mehanizma za okrevanje in odpornost, št. 546-36/2022/1621/21 z dne 14. april 2022 (https://www.gov.si/assets/organi-v-sestavi/URSOO/Sistem-izvajanja/Smernice-za-dolocitev-nacina-izvajanja-Mehanizma-za-okrevanje-in-odpornost.pdf),
* Smernice za določitev načina izvajanja Mehanizma za okrevanje in odpornost z dne 15. april 2022 (https://www.gov.si/assets/organi-v-sestavi/URSOO/Sistem-izvajanja/Smernice-za-dolocitev-nacina-izvajanja-Mehanizma-za-okrevanje-in-odpornost.pdf)
* Uredba o izvajanju Uredbe (EU) o Mehanizmu za okrevanje in odpornost (Uradni list RS, št. 167/21),
* Priročnik o načinu financiranja iz sredstev Mehanizma za okrevanje in odpornost, Verzija 1.1. z dne 4. avgust 2022 (https://www.gov.si/assets/organi-v-sestavi/URSOO/Sistem-izvajanja/Prirocnik-o-nacinu-izvajanja-Mehanizma-za-okrevanje-in-odpornost\_Verzija-1.1\_4.8.2022.pdf),
* Priročnik o načinu izvajanja Mehanizma za okrevanje in odpornost, Verzija 1.1. z dne 4. avgust 2022 (https://www.gov.si/assets/organi-v-sestavi/URSOO/Sistem-izvajanja/Prirocnik-o-nacinu-izvajanja-Mehanizma-za-okrevanje-in-odpornost\_Verzija-1.1\_4.8.2022.docx),
* Strategija koordinacijskega organa Mehanizma za okrevanje in odpornost za boj proti goljufijam, 546-37/2021-1621/2 z dne 30. december 2021 (https://www.gov.si/assets/organi-v-sestavi/URSOO/Strategija-koordinacijskega-organa-Mehanizma-za-okrevanje-in-odpornost-za-boj-proti-goljufijam.pdf),
* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in 195/20 – odl. US),
* Zakon o spodbujanju skladnega regionalnega razvoja (Uradni list RS, št. 20/11, 57/12 in 46/16),
* Proračun Republike Slovenije za leto 2023 (DP2023) (Uradni list RS, št. 187/21 in 150/22),
* Proračun Republike Slovenije za leto 2024 (DP2024) (Uradni list RS, št. 150/22),
* Zakon o izvrševanju proračunov Republike Slovenije za leti 2023 in 2024 (Uradni list RS, št. 150/22),
* Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP in 149/22),
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11),
* Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov UL L, št. 119, z dne 4.5. 2016, str.1), zadnjič popravljena s Popravkom (UL L št. 127, z dne 23. 5. 2018, str. 2) (v nadaljevanju: Splošna uredba GDPR),
* Uredba Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, z vsemi spremembami - v nadaljevanju: Uredba GBER),
* Zakon o varstvu osebnih podatkov (Uradni list RS, št. 163/22: v nadaljnjem besedilu: ZVOP-2),
* Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo in 158/20 in 3/22- ZDeb; v nadaljevanju: ZIntPK),
* Zakon o javnem naročanju (Uradni list RS, št. 91/15, 14/18, 121/21, 10/22 in 74/22 – odl. US in 100/22 – ZNUZSZS) (v nadaljnjem besedilu: ZJN-3),
* Zakon o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, in 175/20 – ZIUOPDVE in 3/22 - ZDeb; v nadaljevanju: ZUP),
* Javni razpis Podpora inovativnim ekosistemom ekonomsko-poslovne infrastrukture (Uradni list RS, št. 26 z dne 25. 2. 2022, Ob-1574/22),
* Sklep o izbiri (MKRR) št. \_\_\_\_\_\_\_\_\_\_ z dne \_\_\_\_\_\_\_\_\_\_.

Pogodbeni stranki se dogovorita, da sta pri izvajanju pravic in obveznosti iz te pogodbe dolžni spoštovati vse slovenske in evropske predpise in dokumente, navedene v prejšnjem odstavku, ter njihovo vsebino sprejemata v pogodbeno vsebino. V primeru neskladja med pogodbenimi določbami in dokumenti, navedenimi v prejšnjem odstavku, prevladajo predpisi in pogoji prava EU.

Prejemnik s podpisom te pogodbe izrecno potrjuje, da je v celoti seznanjen z vsemi predpisi in dokumenti, navedenimi v prvem odstavku tega člena, ter da se z vsebino pravic in obveznosti pogodbenih strank izrecno strinja. Pogodbeni stranki se strinjata, da bosta izpolnjevali svoje obveznosti po tej pogodbi v skladu z vsakokratno veljavnimi predpisi in dokumenti, na katere se ta pogodba sklicuje in so del pogodbenega prava.

1. **PODATKI O PROJEKTU IN OBDOBJE UPRAVIČENOSTI**
2. člen

Za začetek projekta se šteje datum sklepa o potrditvi Dokumenta identifikacije investicijskega projekta (v nadaljnjem besedilu DIIP) s strani pristojnega organa.

V skladu s prejšnjim odstavkom je začetek projekta \_\_\_\_\_\_\_\_\_.

Za zaključek izvajanja projekta se šteje zaključek vseh predvidenih aktivnosti iz vloge. Izvajanje projekta mora biti zaključeno najkasneje do \_\_\_\_\_\_\_, ko mora biti posredovana tudi zadnja vloga za izplačilo.

Rok za posredovanje dokazil o plačilih vseh nastalih stroškov na projektu in hkrati tudi rok zaključka projekta je \_\_\_\_\_\_\_\_\_\_\_. Upravičenost javnih izdatkov se zaključi z dnem \_\_\_\_\_\_\_\_.

Datum zaključka spremljanja projekta je pet (5) let po zaključku projekta.

V skladu s prejšnjim odstavkom je datum zaključka spremljanja projekta \_\_\_\_\_\_\_\_\_.

Obdobje upravičenosti stroškov se začne s 1. 1. 2022, razen za stroške pripravljalnih del (priprava projektne in investicijske dokumentacije ter nakupi nezazidanih zemljišč, ipd.), ki so upravičeni od 1. 1. 2021, vendar ne pred datumom sklepa o potrditvi DIIP s strani pristojnega organa.

Če se po podpisu pogodbe ugotovi, da je bilo fizično izvajanje projekta zaključeno pred izdajo sklepa o izboru, MKRR odstopi od pogodbe, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MKRR, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

Namen, cilji, ciljne skupine, aktivnosti, rezultati, kazalniki, finančni načrt in povzetek projekta so opredeljeni v vlogi, ki je sestavni del pogodbe o sofinanciranju.

1. člen

Prejemnik se zavezuje, da bo v postavljenem roku iz te pogodbe izvedel naslednje aktivnosti:

* \_\_\_\_\_\_\_\_\_\_\_.
1. **UPRAVIČENI STROŠKI**
2. člen

MKRR se obveže prejemniku sofinancirati projekt v maksimalni višini 100 % izkazanih upravičenih stroškov oziroma največ do dogovorjene pogodbene vrednosti.

Upravičeni stroški, ki so predmet sofinanciranja, so:

1. gradbena, obrtniška in instalacijska (GOI) dela;
2. nakup nezazidanih zemljišč (največ v višini 10 % upravičenih stroškov gradnje);
3. storitve zunanjih izvajalcev za:
	* izdelavo projektne ter investicijske dokumentacije,
	* strokovni gradbeni nadzor ter
	* informiranje in komuniciranje.
4. storitve zunanjih izvajalcev (največ v višini 10 % upravičenih stroškov gradnje oz. največ 100.000,00 EUR: za izdelavo vizije razvoja ekonomsko-poslovne cone (EPC) ter vzpostavitev ustreznega informacijsko-komunikacijskega omrežja (spletna stran EPC) in izvajanje storitev v podporo delovanju EPC, medsebojnemu povezovanju podjetij v EPC in iskanju novih podjetij v EPC).

Stroški navedeni pod zaporedno številko 2 do 4 so lahko upravičeni le kot vzporedni stroški stroškov, navedenih pod zaporedno številko 1 (v kolikor stroški pod zaporedno številko 1 ne nastanejo, stroški pod zaporedno številko 2 do 4 niso upravičeni do sofinanciranja). Stroški navedeni pod zaporedno številko 4 so lahko le del celovitega projekta, ki zajema najmanj stroške pod zaporedno številko 1.

Davek na dodano vrednost ni upravičen strošek.

Prejemnik bo moral najkasneje v roku 6 (šest) mesecev po podpisu pogodbe o sofinanciranju MKRR posredovati s strani zunanjega izvajalca izdelano vizijo razvoja EPC. V enakem roku morata biti vzpostavljena tudi spletna stran EPC, izvajati se morajo tudi storitve v podporo delovanju EPC, medsebojnemu povezovanju podjetij v EPC in iskanju novih podjetij v EPC.

1. **POGODBENA VREDNOST IN DINAMIKA SOFINANCIRANJA**
2. člen

Vrednost projekta znaša vključno z nepovračljivim DDV \_\_\_\_\_\_\_\_\_\_\_ EUR (z besedo: \_\_\_\_\_\_\_\_\_ eurov \_\_\_\_\_/100).

Skladno z določili javnega razpisa znašajo upravičeni stroški \_\_\_\_\_\_\_\_\_\_\_ EUR (z besedo: \_\_\_\_\_\_\_\_\_\_\_ eurov \_\_\_\_\_\_\_\_\_\_\_ /100).

Pogodbena vrednost sofinanciranja znaša \_\_\_\_\_\_\_\_\_\_\_  **EUR** (z besedo: \_\_\_\_\_\_\_\_\_\_\_ eurov \_\_\_\_\_\_\_\_\_\_\_ /100), in sicer:

* v letu \_\_\_\_\_\_\_\_\_\_\_, \_\_\_\_\_\_\_\_\_\_\_ EUR.

Pogodba bremeni proračunsko postavko »221478 C3K9ID Zagotavljanje inovativnih ekosistemov ekonomsko-poslovne infrastrukture-NOO-MGRT«, št. NRP: \_\_\_\_\_\_\_\_\_\_\_. Projekt se izvaja v \_\_\_\_\_\_\_\_\_\_\_.

V skladu z desetim odstavkom 31. člena ZIPRS2324 v času sklenitve te pogodbe ne gre za prevzemanje obveznosti, do prevzemanja obveznosti bo prišlo, ko bo NRP uvrščen in potrjen v državni načrt razvojnih programov in bodo zagotovljena sredstva na proračunski postavki 221478 C3K9ID Zagotavljanje inovativnih ekosistemov ekonomsko-poslovne infrastrukture-NOO-MGRT.

Dodeljena sredstva so strogo namenska in jih sme prejemnik uporabljati izključno v skladu s pogoji, navedenimi v javnem razpisu, razpisni dokumentaciji in v tej pogodbi.

Neupravičeni stroški in upravičeni stroški, ki so nastali s kršitvijo predpisov ali te pogodbe, niso predmet sofinanciranja po tej pogodbi.

1. **KAZALNIKI**
2. člen

Prejemnik se zavezuje, da bo z izvedbo projekta dosegel naslednje kazalnike:

1. **kazalniki učinka, ki jih bo prejemnik dosegel ob zaključku izvajanja projekta (po izvedbi vseh načrtovanih aktivnosti):**
	1. število podprtih investicijskih projektov EPC,
	2. površina urejene / dograjene / razširjene EPC (v ha).
2. **kazalnik rezultata, ki ga bo prejemnik dosegel v treh (3) letih od zaključka projekta:**
3. zasedenost novo opremljenih uporabnih površin urejene / dograjene / razširjene EPC s strani mikro, malih in srednjih podjetij (MSP; v % glede na nove uporabne površine).

|  |  |  |
| --- | --- | --- |
| **Naziv kazalnika**  | **Začetna vrednost** | **Načrtovana vrednost**  |
| **Leto** | **Vrednost** | **Leto** | **Vrednost** |
| **Kazalniki učinka:** |  |  |  |  |
| število podprtih investicijskih projektov EPC:  |  |  |  |  |
| površina urejene / dograjene / razširjene EPC (v ha) |  |  |  |  |
| **Kazalnik rezultata:** |  |  |  |  |
| zasedenost novo opremljenih uporabnih površin urejene / dograjene / razširjene EPC s strani mikro, malih in srednjih podjetij (MSP; v % glede na nove uporabne površine) |  |  |  |  |

O doseganju kazalnikov učinka prejemnik poroča v skladu z določili te pogodbe.

V primeru, da prejemnik ne doseže kazalnika učinka, MKRR odstopi od pogodbe in zahteva vračilo vseh izplačanih sredstev, povečanih za zakonske zamudne obresti od dneva izplačila do dneva nakazila v proračunski sklad NOO oz. proračun RS.

V primeru, da prejemnik ne doseže kazalnika rezultata v obdobju najkasneje 3 (treh) let od zaključka projekta lahko MKRR zahteva vračilo sorazmernega deleža izplačanih sredstev, povečanih za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. **VLOGE ZA IZPLAČILO IN PLAČILNI ROKI**
2. člen

Osnova za izplačilo sredstev je s strani MKRR potrjena vloga za izplačilo, ki jo pripravi prejemnik na podlagi nastalih upravičenih stroškov in izdatkov za te stroške ter e-račun, ki ga prejemnik odda prek sistema eRačun na Upravi Republike Slovenije za javna plačila.

Zadnji - skrajni rok za izstavitev vloge za izplačilo in računa:

* v letu \_\_\_\_\_\_\_\_\_\_\_ je \_\_\_\_\_\_\_\_\_\_\_,

pri čemer so dopolnitve vloge za izplačilo na podlagi in skladno s pozivom skrbnika pogodbe na strani MKRR mogoče tudi kasneje.

Izplačila za izstavljene vloge ne smejo preseči pogodbene vrednosti iz 8. člena pogodbe.

Obdobje za porabo sredstev so proračunska leta \_\_\_\_\_\_\_\_\_\_. Sredstva, predvidena za posamezno leto, se morajo porabiti v upravičenem obdobju istega leta. Dodeljena sredstva za posamezno leto načeloma niso prenosljiva v naslednja leta, dinamika sofinanciranja pa se lahko v primeru utemeljenih razlogov in če ima MKRR na razpolago prosta proračunska sredstva, na pisni utemeljeni predlog prejemnika, spremeni s sklenitvijo pisnega dodatka k pogodbi.

Prejemnik ob izstavitvi e-računa MKRR v fizični obliki posreduje naslednjo dokumentacijo:

* ustrezno izpolnjeno, podpisano in žigosano vlogo za izplačilo ter vmesno/končno poročilo;
* vse sklenjene pogodbe z izvajalci, vključno s prilogami, za aktivnosti, ki so predmet sofinanciranja;
* dokumentacijo in dokazila o izvedenih postopkih javnih naročil za vse pogodbe iz prejšnje alineje;
* od sodnega cenilca oziroma izvedenca ustrezne stroke potrdilo oz. poročilo, ki opredeljuje, da cena nezazidanega zemljišča ne presega tržne vrednosti in (v primeru uveljavljanja upravičenega stroška nakupa nezazidanega zemljišča; potrdilo oz. poročilo ne sme biti starejše od dvanajstih mesecev od dne podpisa kupoprodajne pogodbe za nakup zemljišča);
* izstavljene račune, potrjene s strani skrbnikov izvajalskih pogodb, iz katerih je razvidna namenska poraba sredstev občine na projektu;
* izstavljene gradbene situacije izvajalcev, potrjene s strani vršilca strokovnega nadzora in skrbnikov izvajalskih pogodb, iz katerih je razvidna namenska poraba sredstev občine na projektu;
* potrdila o plačilih vseh računov oziroma gradbenih situacij, priloženih k vlogi za izplačilo (razen v primeru 2. odstavka 11. člena te pogodbe);
* načrt razvojnih programov občine, iz katerega je razvidno, da je projekt imensko in vrednostno usklajen (predložiti ob 1. vlogi za izplačilo).

Za vsak strošek, pri katerem MKRR ob pregledu vloge za izplačilo ne najde neposredne povezave med nastankom stroška in izvedbo projekta, ne glede na to, ali ta dejansko obstaja, lahko MKRR od prejemnika zahteva dodatna dokazila, ki dokazujejo nastanek stroška za izvedbo projekta. V primeru, če se ob pregledu vloge za izplačilo, ki ga predloži prejemnik, ugotovi, da prejemnik uveljavlja stroške, ki ne spadajo med upravičene stroške projekta, si MKRR pridržuje pravico, da izplačilo po takšni vlogi v višini neupravičenih stroškov zniža in o tem obvesti prejemnik.

V primeru, če se po zaključku projekta izkaže, da je celotna vrednost upravičenih stroškov nižja od opredeljenih v tej pogodbi, se ustrezno zniža znesek sofinanciranja, MKRR pa je upravičen zahtevati vrnitev preveč izplačanih sredstev skupaj z zakonskimi zamudnimi obrestmi od dneva izplačila do dneva nakazila v proračunski sklad NOO oz. proračun RS.

1. člen

MKRR se obveže, da bo dogovorjeni znesek plačalo na transakcijski račun prejemnika 30. (trideseti) dan od prejema popolne vloge za izplačilo z vsemi zahtevanimi prilogami, oziroma v okviru razpoložljivih proračunskih sredstev.

Dogovorjeni znesek bo lahko s strani MKRR plačan 1 (en) dan pred dnevom plačila prejemnika izvajalcu, kadar bodo za to izpolnjeni naslednji pogoji:

* kadar bo prejemnik vlogo za izplačilo MKRR predložil vsaj 25 (petindvajset) dni pred dnevom plačila izvajalcu in gre za plačilo investicijskih transferjev;
* kadar bodo vlogi za izplačilo priložene vse zahtevane priloge, razen dokazil o plačilu za investicijske transfere.

V primeru iz prejšnjega odstavka mora prejemnik dokazila o plačilu izvajalcem posredovati v roku petih (5) delovnih dni od prejema sredstev.

V kolikor prejemnik ne predloži dokazila o plačilu, ki so bila predmet predhodno že plačane vloge za izplačilo, v petih (5) delovnih dneh od prejema sredstev, lahko izgubi pravico do nadaljnjih predplačil do konca izvajanja projekta. MKRR ne bo izplačalo vloge za izplačilo, dokler prejemnik ne predloži dokazil o plačilu vseh stroškov, ki so bili predmet predhodno že izplačanih vlog za izplačilo. V kolikor se vloga za izplačilo nanaša na več računov oziroma situacij, se pri roku za izplačilo vloge upošteva račun oz. situacija z najkasnejšim datumom zapadlosti.

Rok za izplačilo sredstev se lahko podaljša v primerih, ko je pred izplačilom potrebno narediti kontrolo na terenu in kadar MKRR v okviru kontrole ugotovi napake oziroma nepravilnosti in je prejemniku potrebno izreči ukrepe za korekcijo le-teh. V tem primeru se novi rok plačila določi v poročilu o opravljeni kontroli.

Izpolnitev obveznosti MKRR je vezana na proračunske zmožnosti MKRR v proračunskem letu. Če pride do spremembe v državnem proračunu (proračunska postavka PP221478 C3K9ID Zagotavljanje inovativnih ekosistemov ekonomsko-poslovne infrastrukture-NOO-MGRT) ali programu dela MKRR, ki neposredno vpliva na to pogodbo, sta pogodbeni stranki soglasni, da ustrezno spremenita pogodbeno vrednost oziroma dinamiko izplačil s pisnim dodatkom k tej pogodbi.

V primeru, da se prejemnik ne strinja s spremembami iz 5. in 6. odstavka tega člena, lahko MKRR odstopi od pogodbe in zahteva vračilo izplačanih sredstev skupaj z zakonskimi zamudnimi obrestmi od dneva izplačila do dneva nakazila v proračunski sklad NOO oz. proračun RS.

1. **SPREMLJANJE POGODBE PO ZAKLJUČKU PROJEKTA**
2. člen

Prejemnik jamči in se zavezuje, da v času trajanja te pogodbe v nadaljnjem roku 5 (petih) let po zaključku projekta ne bo opustil ali premestil proizvodne dejavnosti s programskega območja, spremenil lastništva nad infrastrukturo, ki daje javnemu organu neupravičeno prednost, ali izvedel ali dopustil bistvene spremembe, ki bi vplivale na naravo, značaj, cilje ali pogoje izvajanja projekta, zaradi katerih bi se spremenili prvotni cilji projekta. V nasprotnem primeru lahko MKRR od pogodbe odstopi in zahteva vračilo vseh izplačanih sredstev ali sorazmeren del izplačanih sredstev, prejemnik pa mora vrniti vsa prejeta sredstva ali sorazmeren del prejetih sredstev po tej pogodbi v roku 30 (tridesetih) dni od pisnega poziva MKRR, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. člen

Prejemnik se zavezuje, da bo še 5 (pet) let po zaključku projekta MKRR dostavljal letna poročila o doseganju kazalnikov in izjave, da rezultati projekta ne bodo in niso bili odtujeni, prodani ali uporabljeni za namen, ki ni v povezavi s sofinanciranim projektom, in sicer v skladu z določili te pogodbe.

1. **AKTIVNOSTI MKRR**
2. člen

MKRR se pod pogojem pravilnega in pravočasnega izpolnjevanja pogodbenih obveznosti s strani prejemnika obveže prejemniku sofinancirati projekt v višini izkazanih upravičenih stroškov največ do pogodbene vrednosti iz tretjega odstavka 8. člena te pogodbe, vse v okviru razpoložljivih proračunskih sredstev.

MKRR je dolžno prejemniku na njegovo pisno zaprosilo pravočasno zagotoviti informacije in pojasnila v zvezi z obveznostmi iz te pogodbe.

1. člen

MKRR, URSOO ali drug pristojen organ spremlja in nadzira izvajanje te pogodbe ter namensko porabo sredstev evropske politike za okrevanje in odpornost. MKRR ali URSOO lahko za spremljanje, nadzor in evalvacijo projekta ter porabo proračunskih sredstev angažira tudi zunanje izvajalce.

1. člen

Vsaka sprememba Finančnih smernic in drugih pisnih navodil v zvezi z izvajanjem Mehanizma, objavljena v času trajanja te pogodbe, začne veljati z dnem objave na spletni strani URSOO. Če sprememba posega v vsebino te pogodbe ali spreminja njeno vsebino, bosta pogodbeni stranki v roku 15 (petnajstih) dni od objave spremembe sklenili dodatek k tej pogodbi. Sklenitev takšnega dodatka ne sme posegati v določila javnega razpisa. Če se prejemnik s spremembami ne strinja, lahko to pogodbo odpove brez odpovednega roka vse do izteka roka za sklenitev dodatka k tej pogodbi. Če prejemnik v navedenem roku ne sklene dodatka k tej pogodbi, lahko MKRR od pogodbe odstopi. V obeh primerih mora prejemnik vrniti prejeta sredstva po tej pogodbi v roku 30 (tridesetih) dni od pisnega poziva MKRR, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. člen

MKRR lahko odstopi od pogodbe in zahteva vračilo sredstev skupaj z zakonskimi zamudnimi obrestmi od dneva izplačila do dneva nakazila v proračunski sklad NOO oz. proračun RS, če:

* prejemnik v roku iz 10. člena pogodbe ne izstavi vloge za izplačilo in predhodno ne zaprosi za podaljšanje roka za izstavitev vloge za izplačilo;
* prejemnik ne izpolni katerekoli obveznosti po tej pogodbi,
* prejemnik ne izvaja projekta kot dober gospodar,
* se naknadno ugotovi, da so bili podatki v vlogi prejemnika, ki je bila podlaga za odobritev sredstev, neresnični ali da je pomembne podatke za odobritev zamolčal,
* se naknadno ugotovi, da so bili podatki v vlogi za izplačilo ali poročilu prejemnika neresnični ali da je pomembne podatke za zamolčal,
* prejemnik brez predhodnega soglasja MKRR odsvoji infrastrukturo, ki je predmet sofinanciranja prej kot petih (5) letih po zaključku projekta,
* pride med izvajanjem projekta do sprememb, ki bi vplivale na oceno vloge tako, da bi se ocena znižala pod prag sofinanciranih projektov;
* prejemnik odstopi svoje terjatve do MKRR tretji osebi, če terjatve odstopi v zavarovanje ali na terjatvah iz naslova te pogodbe ustanovi zastavno pravico;
* prejemnik ne izpolnjuje pogojev javnega razpisa in razpisne dokumentacije;
* prejemnik ne odda poročil v roku iz 23. člena te pogodbe.

MKRR lahko odstopi od pogodbe ter zahteva vračilo izplačanih sredstev v posebnih primerih, določenih s to pogodbo in v vseh drugih primerih kršitev pogodbenih obveznosti, kakor tudi v primerih, določenih z Obligacijskim zakonikom ali drugim predpisom. V primeru, da MKRR odstopi od pogodbe, se glede pravnih učinkov odstopa upoštevajo določbe Obligacijskega zakonika.

V primerih, ko lahko MKRR uveljavi odstopno upravičenje ter zahteva vračilo izplačanih sredstev, lahko po svoji presoji alternativno, kumulativno ali zaporedoma enostransko uveljavlja tudi naslednja upravičenja:

* začasno zadržanje izplačila dela ali vseh zahtevanih sredstev;
* delna zavrnitev vloge za izplačilo oziroma zmanjšanje vloge za sporni del;
* zavrnitev celotne vloge za izplačilo ter posledično neizplačilo sredstev;
* zahtevek za vračilo dela ali vseh izplačanih sredstev brez odstopa od pogodbe;
* znižanje pogodbene vrednosti.

V primeru da MKRR prejemniku izstavi zahtevek za vračilo sredstev, ne glede na pravni temelj, je MKRR upravičeno tudi do zakonskih zamudnih obresti od dneva izplačila do dneva nakazila v proračunski sklad NOO oz. proračun RS.

1. **AKTIVNOSTI PREJEMNIKA**
2. člen

Prejemnik se zavezuje, da bo izvedba projekta, ki je predmet sofinanciranja po tej pogodbi, pravilna, zakonita, gospodarna in učinkovita, sicer gre za bistveno kršitev te pogodbe.

Prejemnik bo izvedel projekt skladno z Finančnimi smernicami in drugimi pisnimi navodili v zvezi z izvajanjem Mehanizma, navedenimi v 4. členu te pogodbe in veljavnimi v času izvedbe posameznih aktivnosti projekta. V primeru dvoma o vsebini navedenih dokumentov ali predpisov oziroma negotovosti glede pravilne izpolnitve svojih obveznosti po teh je prejemnik dolžan na MKRR podati pisno zaprosilo za pojasnila v zvezi z obveznostmi. MKRR je dolžno v roku 15 (petnajstih) dni pisno odgovoriti na vprašanja prejemnika.

Če bo Evropska komisija od RS zahtevala vračilo neupravičeno prejetih ali porabljenih sredstev, ki so bila prejemniku izplačana po tej pogodbi, ali jih je RS dolžna vrniti, se prejemnik zaveže, da bo vsa sredstva, ki jih je skladno s to pogodbo prejel, vrnil v roku 30 (tridesetih) dni od pisnega poziva MKRR, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. člen

Prejemnik s podpisom te pogodbe potrjuje in jamči, da:

* + je seznanjen in se strinja, da se pri izvajanju projekta upoštevajo Finančne smernice in druga, na spletni strani URSOO objavljena pisna navodila v zvezi z izvajanjem Mehanizma, navedena v 4. členu te pogodbe;
	+ je seznanjen z dejstvom, da so udeleženci Mehanizma dolžni preprečevati, odkrivati, odpravljati nepravilnosti in poročati o njih ter izvajati finančne in druge popravke v povezavi z odkritimi posameznimi ali sistemskimi nepravilnostmi;
	+ je seznanjen z dejstvom, da se uporabi pavšalni znesek ali ekstrapolirani finančni popravek v primerih, ko zneska neupravičenih izdatkov ni mogoče natančno določiti;
	+ so pogodbo in vse druge listine v zvezi s to pogodbo podpisale osebe, ki so vpisane v poslovni register Slovenije (v nadaljnjem besedilu: ePRS) kot zakoniti zastopniki prejemnika za tovrstno zastopanje, oziroma druge osebe, ki jih je za to pooblastila oseba, vpisana v ePRS oziroma pooblaščene osebe (v primeru oseb javnega prava);
	+ je MKRR seznanil z vsemi dejstvi, podatki in okoliščinami, ki so mu bili znani ali bi mu morali biti znani in ki bi lahko vplivali na odločitev MKRR o sklenitvi te pogodbe;
	+ so vsi podatki, ki jih je posredoval MKRR v zvezi s to pogodbo, ažurni, resnični, veljavni, popolni in nespremenjeni tudi v času njene sklenitve.

Kršitve jamstev iz prejšnjega odstavka so bistvene kršitve pogodbe. V primeru takih kršitev MKRR lahko odstopi od pogodbe, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MKRR, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. člen

Prejemnik se obvezuje:

* projekt izvajati s skrbnostjo dobrega gospodarja;
* sredstva, pridobljena po tej pogodbi, porabiti namensko in izključno za upravičene stroške izvajanja projekta, katerega sofinanciranje je predmet te pogodbe, vse v skladu s to pogodbo;
* MKRR v postavljenem roku dostavljati zahtevana pojasnila v zvezi s projektom in med delovnim časom omogočati dostop v objekte z namenom izvajanja pregledov, povezanih s projektom;
* predložiti dokazila o upravičenosti stroškov v določenem roku;
* izpolniti obveznosti v določenem roku;
* upoštevati dodatna navodila oziroma spremembe navodil in zahtev MKRR glede informiranosti, priprave vlog za izplačilo in poročil, ki jih MKRR sprejme v skladu z vsakokratno veljavnimi predpisi;
* MKRR sprotno pisno obveščati o dogodkih, zaradi katerih je podaljšano ali onemogočeno izvajanje projekta;
* izvajati in voditi projekt v skladu z veljavno zakonodajo;
* zagotoviti strokovni (gradbeni) nadzor nad izvajanjem projekta;
* za projekt voditi ustrezno ločen knjigovodski sistem oziroma ustrezno knjigovodsko evidenco;
* zagotavljati revizijsko sled in hraniti vso dokumentacijo v zvezi s projektom, potrebno za zagotovitev ustrezne revizijske sledi v skladu z navodili in veljavnimi predpisi;
* upoštevati vsakokratno veljavno zakonodajo s področja integritete in preprečevanja korupcije;
* da terjatev do MKRR iz naslova te pogodbe ne bo prenesel na drugega ali odstopil v zavarovanje ter da na terjatvah do MKRR iz naslova te pogodbe ne bo ustanovil zastavne pravice in s sredstvi, pridobljenimi na podlagi te pogodbe, ne bo razpolagal v nasprotju z namenom te pogodbe.;
* upoštevati morebitna dodatna navodila MKRR v zvezi z izvajanjem projekta in predložitvijo vlog za izplačila in poročili;
* poročati o izvajanju projekta, doseganju ciljev ter kazalnikov projekta;
* da 5 (pet) let po zaključku projekta ne bo odtujil infrastrukture, ki je predmet sofinanciranja;
* rezultate dokončanega projekta uporabljati v skladu z namenom sofinanciranja (zgrajena infrastruktura bo v uporabi, ipd.);
* obvestiti MKRR o vseh okoliščinah, ki vplivajo na izvedbo projekta in izvajanje te pogodbe;
* subjektom, naštetim v 25. členu te pogodbe, omogočiti nadzor nad izvajanjem projekta;
* v postopkih nadzora ali revizij projekta navajati vsa dejstva in dokaze, ki bi lahko vplivali na pravilnost ugotovitev v navedenih postopkih;
* morebitne spore urediti s podajo predloga MKRR za sklenitev dodatka k tej pogodbi.

V primeru neizpolnjevanja pogodbenih zavez prejemnika iz prejšnjega odstavka MKRR določi prejemniku rok za odpravo nepravilnosti. Če prejemnik kljub pozivu MKRR pomanjkljivosti ne odpravi v postavljenem roku, MKRR lahko odstopi od pogodbe, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MKRR, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

Če MKRR v času izvajanja pogodbe ugotovi, da se dodeljena sredstva uporabljajo nenamensko ali so dodeljena sredstva odtujena ali so bila prejemniku dodeljena neupravičeno, prekine izplačevanje sredstev in/ali odstopi od pogodbe, prejemnik pa mora v primeru odstopa vrniti prejeta sredstva po tej pogodbi v roku 30 (tridesetih) dni od pisnega poziva MKRR, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. člen

Če prejemnik naknadno (v času izvajanja projekta) ugotovi, da v pogodbeno določenem roku oziroma s proračunsko predvidenimi sredstvi ne bo mogel izvesti dogovorjenega obsega projekta, je dolžan o razlogih za zamudo oziroma nezmožnosti izpolnitve pogodbe z ustrezno obrazložitvijo pisno obvestiti MKRR takoj, ko nastopijo ti razlogi, najpozneje pa v roku 15 (petnajstih) dni od njihovega nastanka.

Na podlagi prejemnikove obrazložitve iz prejšnjega odstavka MKRR odloči, ali bo spremembo pogodbe odobrilo in k pogodbi sklenilo dodatek ali bo od pogodbe odstopilo.

MKRR lahko odstopi od pogodbe, če:

* prejemnik ne ravna skladno s prvim odstavkom tega člena;
* pisno obvestilo prejemnika iz prvega odstavka tega člena prejme po poteku pogodbeno določenega roka;
* med izvajanjem projekta pride do okoliščin, ki bi vplivale na ocenjevanje vloge na način, da se ta ne bi sklenila, če bi te okoliščine obstajale ob njenem ocenjevanju.
1. člen

Če pride pri izvajanju projekta do sprememb, ki bistveno vplivajo na realizacijo izvedbe projekta, ki je predmet te pogodbe, je prejemnik dolžan nemudoma oziroma najkasneje v 15. dneh od nastalih sprememb o njih obvestiti skrbnika pogodbe, sicer se šteje, da se sredstva uporabljajo nenamensko.

Prejemnik je dolžan vsako finančno, vsebinsko oziroma časovno spremembo, ki bi vplivala ali bi lahko vplivala na cilje, kazalnike ali rezultate projekta pisno obrazložiti in utemeljiti, sicer izgubi pravico do nadaljnjega koriščenja sredstev. V tem primeru lahko MKRR odstopi od pogodbe in zahteva vrnitev izplačanih sredstev, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MKRR, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS. Stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi MKRR po prostem preudarku.

Prejemnik lahko predčasno odstopi od pogodbe le, če v odstopni izjavi navede utemeljene razloge, in njihovo utemeljenost potrdi MKRR. Prejemnik v tem primeru izgubi pravico do sofinanciranja, razen v delu upravičenih stroškov, vezanih na že izpeljane aktivnosti projekta. Prejemnik je v tem primeru dolžan podati končno poročilo o projektu ter izpolniti cilje in kazalnike, sicer je celoten projekt neupravičen do sofinanciranja. V tem primeru lahko MKRR zahteva vrnitev izplačanih sredstev, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MKRR, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS. Če delna realizacija projekta za MKRR ni smiselna (nedoseganje kazalnikov), MKRR odstopi od pogodbe, prejemnik pa mora vrniti vsa prejeta sredstva po tej pogodbi v roku 30 (tridesetih) dni od pisnega poziva MKRR, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

V primeru, da med izvajanjem projekta pride do sprememb, ki bi vplivale na oceno vloge tako, da bi se ocena znižala pod prag sofinanciranih projektov, lahko MKRR odstopi od pogodbe o sofinanciranju projekta ter zahteva vrnitev izplačanih sredstev skupaj z zakonskimi zamudnimi obrestmi od dneva izplačila do dneva nakazila v proračunski sklad NOO oz. proračun RS.

V primeru predčasnega odstopa prejemnika od pogodbe brez utemeljenih razlogov, mora prejemnik vrniti vsa prejeta sredstva po tej pogodbi v roku 30 (tridesetih) dni od pisnega poziva MKRR, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. člen

Prejemnik je dolžan MKRR obveščati o poteku in rezultatih izvajanja projekta.

Prejemnik se zavezuje, da bo MKRR podal poročilo o izvajanju projekta:

* ob vsakokratni izdaji vloge za izplačilo;
* ob zaključku projekta;
* najkasneje t+3 leta po zaključku projekta in največ 5 (pet) let po zaključku projekta o realizaciji kazalnika rezultata;
* najkasneje do 28. 2. t+1 leta po zaključku projekta oz. največ 5 (pet) let po zaključku projekta o morebitni odsvojitvi infrastrukture, ki je predmet sofinanciranja.

V primeru, da MKRR ali druga institucija, vključena v nadzor nad porabo javnih sredstev, ugotovi, da prejemnik ni dosegel ciljev in rezultatov projekta, določenih v vlogi in pogodbi, lahko MKRR odstopi od pogodbe in zahteva vračilo izplačanih sredstev, z zakonskimi zamudnimi obrestmi od dneva izplačila do dneva nakazila v proračunski sklad NOO oz. proračun RS.

1. **INFORMIRANJE IN OBVEŠČANJE JAVNOSTI**
2. člen

Prejemnik mora najkasneje 14 dni po podpisu pogodbe na svoji spletni strani objaviti informacijo o projektu, ki je predmet sofinanciranja (naziv projekta, celotna vrednost projekta ter znesek sofinanciranja iz sklada Načrta za okrevanje in odpornost, datum pričetka in zaključka projekta). Navesti mora tudi informacijo o viru financiranja: Načrt za okrevanje in odpornost, razvojno področje C3: Pametna, trajnostna in vključujoča rast, komponenta K2: Dvig produktivnosti, prijazno poslovno okolje za investitorje in investicija D: Zagotavljanje inovativnih ekosistemov ekonomsko-poslovne infrastrukture. Kratka predstavitev projekta naj vsebuje namen in cilje oz. kazalnike, ki bodo s projektom doseženi. Ob zaključku projekta se objavijo tudi doseženi rezultati.

Na spletni strani mora biti prikazan emblem Evropske Unije in ustrezna izjava o financiranju z napisom „Financira Evropska unija – NextGenerationEU“.

Takoj, ko se začne fizično izvajanje projekta, ki vključuje fizično naložbo, in pri katerem je finančna podpora enaka ali večja kot 500.000,00 EUR sredstev mehanizma, mora prejemnik namestiti trajno tablo ali pano, upoštevajoč Priročnik o načinu izvajanja Mehanizma za okrevanje in odpornost (poglavje 10.6; objavljeno na spletni strani: https://www.gov.si/zbirke/projekti-in-programi/nacrt-za-okrevanje-in-odpornost/dokumenti/).

Prejemnik mora ob potrditvi projekta pripraviti sporočilo za javnost, ki ga pošlje medijem in objavi na svojih spletnih straneh. Informacijo prav tako deli na svojih družbenih omrežjih (če jih ima) in ob tem uporabi ključnike #NOO, #NextGenerationEU in #EUsredstva. Svoje ciljne javnosti prejemnik nagovarja tudi z drugimi komunikacijskimi orodji.

Prejemnik mora upoštevati ostale zahteve glede informiranja in obveščanja javnosti iz Priročnika o načinu izvajanja Mehanizma za okrevanje in odpornost (poglavji 10.5 in 10.6; objavljeno na spletni strani: https://www.gov.si/zbirke/projekti-in-programi/nacrt-za-okrevanje-in-odpornost/dokumenti/).

1. **NADZOR NAD PORABO SREDSTEV**
2. člen

Prejemnik je za potrebe nadzora in spremljanja porabe sredstev ter doseganja zastavljenih kazalnikov dolžan MKRR, URSOO, revizijskemu organu, drugim organom, vključenim v izvajanje Mehanizma, predstavnikom Evropske komisije, Evropskega računskega sodišča in Računskega sodišča Republike Slovenije ter njihovim pooblaščencem omogočiti dostop do celotne dokumentacije projekta, vključno z dokumentacijo o izbiri izvajalcev, v posesti prejemnika ali njegovih partnerjev na način, da sta v vsakem trenutku možna kontrola izvajanja projekta in vpogled v dokumentacijo.

Nadzor se lahko izvaja z vnaprej dogovorjenimi revizijskimi pregledi, lahko pa tudi z nenapovedanimi preverjanji.

Če je prejemnik prejel sredstva, za katera se pozneje pri nadzoru nad porabo proračunskih sredstev, dodeljenih za projekt, izkaže, da jih je prejel neupravičeno, MKRR zahteva vrnitev dodeljenih sredstev, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MKRR, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. člen

Če se po zaključku projekta izkaže, da je celotna vrednost skupnih upravičenih stroškov nižja od navedene v tej pogodbi, se znesek sofinanciranja v skladu z določili te pogodbe zniža na dejansko vrednost skupnih upravičenih stroškov, prejemnik pa mora presežek sredstev vrniti v roku 30 (tridesetih) dni od pisnega poziva MKRR, povečan za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. člen

Revizijski organ ali drugi organi, ki izvajajo nadzor, pri opravljanju nadzora niso vezani na predhodne ugotovitve MKRR glede upravičenosti izplačil ali izpolnjevanja pogodbenih obveznosti ter lahko v okviru naknadnega nadzora samostojno oziroma neodvisno od prejšnjih ugotovitev MKRR ugotavljajo in ugotovijo, da so bila sredstva izplačana neupravičeno ali da so bile kršene pogodbene obveznosti.

1. **NEPRAVILNOSTI PRI IZVAJANJU PROJEKTA**
2. člen

Pogodbeni stranki se dogovorita, da za nepravilnost pri izvajanju projekta in posledično te pogodbe šteje tudi vsaka kršitev prava EU ali nacionalnega prava, ki je posledica delovanja, dopustitve ali opustitve s strani prejemnika, ki škoduje ali bi škodovalo proračunskemu skladu NOO, proračunu RS ali proračunu EU (npr. neupravičene postavke izdatkov).

Nepravilnost lahko ugotovijo: MKRR, URSOO, revizijski organ, Računsko sodišče RS, Evropska komisija, Evropsko računsko sodišče, Komisija za preprečevanje korupcije ali drug pristojen organ.

Ugotovljene nepravilnosti, ki izhajajo iz poročil kontrolnih in nadzornih organov (kot so npr. Urad RS za nadzor proračuna, Evropska komisija, Evropsko računsko sodišče), predstavljajo bistveno kršitev pogodbe in podlago za vračilo sredstev in/ali za določitev finančnega popravka.

1. člen

Pogodbeni stranki soglašata, da lahko MKRR, URSOO, revizijski organ, Računsko sodišče RS, Evropska komisija, Evropsko računsko sodišče, Komisija za preprečevanje korupcije ali drug pristojen organ ugotavljajo nepravilnosti pri izvedbi projekta oziroma v zvezi z izvedbo projekta ter izrekajo finančne popravke skladno z vsakokratno veljavnimi Smernicami za določitev finančnih popravkov izdatkov, ki jih financira EU v okviru deljenega upravljanja, zaradi neskladnosti z vsakokratno veljavnimi pravili o javnih naročilih (C(2013) 9527 final z dne 19. 12. 2013) in vsakokratno veljavnimi Smernicami o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih Komisija izvede v skladu, z dne 11. julija 2006, oziroma podlagami, ki so navedene v 30. členu te pogodbe.

1. člen

Pogodbeni stranki se dogovorita, da finančni popravek predstavlja ponovno vzpostavitev stanja, v katerem so vsi prijavljeni izdatki za sofinanciranje iz Mehanizma, skladni z veljavnimi pravili in to pogodbo, pri čemer je treba zagotoviti spoštovanje načel enakega obravnavanja in sorazmernosti.

Kadar je mogoče na podlagi obravnave posameznega primera izračunati točen znesek, obremenjen z nepravilnostmi, je finančni popravek natančno vrednostno opredeljiv. V tem primeru je lahko znesek finančnega popravka enak znesku odkrite posamezne nepravilnosti pri projektu ali vrednosti bistvene kršitve pogodbe (tj. znesku, ki je bil neupravičeno zaračunan proračunu EU). Kadar zaradi narave nepravilnosti ali sistemske pomanjkljivosti ni vedno mogoče natančno opredeliti finančnega vpliva, je finančni popravek vrednostno neopredeljiv. V tem primeru se prejemniku določi pavšalni finančni popravek glede na naravo in resnost odkrite nepravilnosti pri projektu ali vrednosti bistvene kršitve pogodbe.

Pogodbeni stranki soglašata, da lahko finančni popravek v končnem poročilu izrečejo organi, opredeljeni v 25. členu te pogodbe.

Prejemnik se zaveže izvršiti finančne popravke v višini in rokih, kot izhajajo iz končnih poročil, najpozneje v 90 (devetdesetih) dneh od poziva za vračilo sredstev na način, določen v končnem poročilu. Izvršitev celotnega finančnega popravka v določenem roku je bistvena sestavina te pogodbe.

1. člen

Pogodbeni stranki soglašata, da lahko MKRR, če ugotovi nepravilnosti pri izvajanju postopkov prejemnika pri oddaji javnih naročil v zvezi s projektom, izreka finančne popravke v skladu z vsakokratno veljavnimi Smernicami za določitev finančnih popravkov izdatkov, ki jih financira EU v okviru deljenega upravljanja, zaradi neskladnosti z vsakokratno veljavnimi pravili o javnih naročilih (C(2013) 9527 final z dne 19. 12. 2013).

1. **PROTIKORUPCIJSKA KLAVZULA IN PREPOVED POSLOVANJA Z MKRR**
2. člen

Če kdo v imenu ali na račun prejemnika, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Če se ugotovi, da za prejemnika obstaja prepoved poslovanja iz 35. člena ZIntPK oziroma smiselno enake določbe predpisa, ki bo nadomestil citirani zakon, je ta pogodba nična.

Če se ugotovi, da je ta pogodba nična, mora prejemnik vrniti prejeta sredstva po tej pogodbi v roku 30 (tridesetih) dni od pisnega poziva MKRR, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS. Stranka, ki je kriva za ničnost pogodbe, odgovarja drugi stranki tudi za škodo zaradi ničnosti pogodbe.

1. **PREPOVED DVOJNEGA FINANCIRANJA**
2. člen

Prejemnik s podpisom te pogodbe jamči, da za stroške, ki so predmet sofinanciranja po tej pogodbi, ni prejel drugih sredstev iz državnega proračuna, proračuna lokalnih skupnosti, proračuna EU ali drugih javnih virov.

Če se ugotovi, da je prejemnik že prejel tudi druga sredstva iz prejšnjega odstavka ali so mu bila odobrena, ne da bi o tem do sklenitve te pogodbe pisno obvestil MKRR, lahko MKRR odstopi od te pogodbe ter zahteva vrnitev sredstev, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MKRR, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. **NAČELO »NE ŠKODUJ BISTVENO« (DNSH) V SMISLU ČLENA 17 UREDBE (EU) 2020/852**
2. člen

Prejemnik mora pri v okviru projekta upoštevati „načelo, da se ne škoduje bistveno“, kar pomeni, da se ne podpirajo ali izvajajo gospodarske dejavnosti, ki bistveno škodujejo kateremu koli od okoljskih ciljev v smislu člena 17 Uredbe (EU) 2020/852. Pri tem se upoštevata tako okoljski vpliv same dejavnosti kot okoljski vpliv proizvodov in storitev, ki jih ta dejavnost zagotavlja, v njihovem celotnem življenjskem ciklu, pri čemer se zlasti upošteva proizvodnja, uporaba in konec življenjske dobe teh proizvodov in storitev.

Šteje se, da dejavnost bistveno škoduje:

1. blažitvi podnebnih sprememb, kadar dejavnost privede do znatnih emisij toplogrednih plinov;
2. prilagajanju podnebnim spremembam, kadar dejavnost privede do povečanega škodljivega vpliva na sedanje podnebje in pričakovano prihodnje podnebje, na dejavnost samo ali na ljudi, naravo ali sredstva;
3. trajnostni uporabi in varstvu vodnih in morskih virov, kadar dejavnost škoduje:

(i) dobremu stanju ali dobremu ekološkem potencialu vodnih teles, vključno s površinskimi in podzemnimi vodami, ali

(ii) dobremu okoljskemu stanju morskih voda;

1. krožnemu gospodarstvu, vključno s preprečevanjem odpadkov in recikliranjem, kadar:

(i) dejavnost privede do znatne neučinkovitosti pri uporabi materialov ali neposredne ali posredne rabe naravnih virov, kot so neobnovljivi viri energije, surovine, voda in zemlja, v eni ali več fazah življenjskega cikla proizvodov, vključno z vidika trajanja, popravljivosti, nadgradljivosti, možnosti ponovne uporabe ali recikliranja proizvodov;

(ii) dejavnost privede do znatnega povečanja nastajanja, sežiganja ali odlaganja odpadkov, razen sežiganja nevarnih odpadkov, ki jih ni mogoče reciklirati, ali

(iii) lahko dolgoročno odlaganje odpadkov bistveno in dolgoročno škoduje okolju;

1. preprečevanju in nadzorovanju onesnaževanja, kadar dejavnost privede do znatnega povečanja emisij onesnaževal v zrak, vodo ali zemljo v primerjavi s stanjem pred začetkom izvajanja te dejavnosti;
2. varstvu in obnovi biotske raznovrstnosti in ekosistemov, kadar je dejavnost:

(i) znatno škodljiva za dobro stanje in odpornost ekosistemov ali

(ii) škodljiva za stanje ohranjenosti habitatov in vrst, vključno s tistimi, ki so v interesu EU.

1. **ZAGOTAVLJANJE ENAKIH MOŽNOSTI IN TRAJNOSTNEGA RAZVOJA**
2. člen

Prejemnik bo moral zagotoviti spodbujanje enakih možnosti moških in žensk ter preprečiti vsakršno diskriminacijo, zlasti v zvezi z dostopnostjo za invalide, med osebami, ki so oziroma bodo vključene v izvajanje aktivnosti v okviru predmetnega javnega razpisa, v skladu z zakonodajo, ki pokriva področje zagotavljanja enakih možnosti.

Prejemnik bo moral rezultate projekta uresničevati v skladu z načelom trajnostnega razvoja in ob spodbujanju cilja EU o ohranjanju, varovanju in izboljšanju kakovosti okolja.

1. **VAROVANJE OSEBNIH PODATKOV IN POSLOVNA SKRIVNOST**
2. člen

Pogodbeni stranki se zavezujeta k varovanju osebnih podatkov in poslovnih skrivnosti v skladu z veljavno zakonodajo, ki ureja varstvo osebnih podatkov in poslovnih skrivnosti, predvsem z Zakonom o varstvu osebnih podatkov (Uradni list RS, št. 163/22), Zakonom o poslovni skrivnosti (Uradni list RS, št. 22/19) in Zakonom o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C in 18/21).

Informacije o obdelavi osebnih podatkov so v skladu s 13. členom Uredbe GDPR vsebovane v Prilogi št. 5 razpisne dokumentacije javnega razpisa.

Skladno z 22. členom, 2. odstavkom, točko d) Uredbe (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L št. 57 z dne 18. 2. 2021, str. 57), zadnjič popravljene s Popravkom (UL L št. 410 z dne 18. 11. 2021, str. 197), je potrebno zavoljo zaščite finančnih interesov Unije zbirati oz. zagotoviti dostop do podatkov o imenu in priimku končnih prejemnikov sredstev, o imenu izvajalca in podizvajalca, kadar je končni prejemnik sredstev javni naročnik v skladu s pravom Unije ali nacionalnim pravom o javnem naročanju ter imena, priimke in datume rojstva dejanskih lastnikov prejemnika sredstev ali izvajalca, kot so opredeljeni v točki 6 člena 3 Direktive (EU) 2015/849 Evropskega parlamenta in Sveta. V ta namen se prejemnik zavezuje MKRR ob sklenitvi pogodbe o sofinanciranju ali kadarkoli tekom izvajanja pogodbe na poziv MKRR ali drugih nadzornih organov dostaviti podatke o imenih (nazivih, firmah) dejanskih lastnikov svojih izbranih izvajalcev in njihovih podizvajalcev ter tudi osebnih podatkov teh dejanskih lastnikov (imena, priimke in datume rojstva le teh). Prejemnik mora zavezo po ažurnem posredovanju navedenega vgraditi v postopke javnega ali evidenčnega naročanja in/ali v pogodbe, ki jih prejemnik sklene z izbranimi izvajalci. V kolikor so dejanski lastniki izbranih izvajalcev ali njihovih podizvajalcev zavezani za vpis podatkov v register dejanskih lastnikov, ki ga vzdržuje in upravlja Agencija Republike Slovenije za javnopravne evidence in storitve (AJPES) skladno z 48. členom Zakona o preprečevanju pranja denarja in financiranja terorizma (Uradni list RS, št. 48/2022 - ZPPDFT-2), se šteje da so podatki o njihovih dejanskih lastnikih razvidni iz registra dejanskih lastnikov. Kljub temu lahko MKRR po potrebi od prejemnika zahteva pridobitev teh podatkov tudi z izjavo prejemnika, ki jo slednji pridobi od izvajalcev in podizvajalcev in jo predloži MKRR v roku 10 dni od prejema poziva MKRR.

1. **HRAMBA DOKUMENTACIJE O PROJEKTU**
2. člen

Prejemnik mora hraniti vso dokumentacijo v zvezi s projektom v skladu z vsakokratno veljavnimi predpisi, ki urejajo varstvo dokumentarnega in arhivskega gradiva, še 5 (pet) let po njegovem zaključku, in sicer za potrebe revizije oziroma kot dokazila za potrebe prihodnjih preverjanj.

Če prejemnik ravna v nasprotju z obveznostmi po tem členu, MKRR odstopi od pogodbe in zahteva vračilo vseh izplačanih sredstev ali njihov sorazmeren del, prejemnik pa mora vrniti vsa prejeta sredstva ali njihov sorazmeren del po tej pogodbi v roku 30 (tridesetih) dni od pisnega poziva MKRR, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

1. **SKRBNIŠTVO POGODBE O SOFINANCIRANJU**
2. člen

Skrbnik pogodbe je s strani MKRR \_\_\_\_\_\_\_\_\_\_, s strani prejemnika pa \_\_\_\_\_\_\_\_\_\_.

1. **SPREMEMBA POGODBE**
2. člen

Spremembe in dopolnitve te pogodbe lahko pogodbeni stranki uredita s pisnim dodatkom k tej pogodbi, razen spremembe skrbnika pogodbe iz 38. člena pogodbe, kjer zadošča pisno obvestilo drugi pogodbeni stranki.

1. **VELJAVNOST POGODBE**
2. člen

Pogodba začne veljati z dnem, ko jo podpišeta obe pogodbeni stranki, in velja do izteka vseh rokov, določenih v tej pogodbi.

Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bosta stranki v skladu z načeli vestnosti in poštenja s pisnim dodatkom k tej pogodbi dogovorili za novo določbo, ki bo po smislu čim bližje neveljavni določbi.

V primeru neizpolnitve obveznosti v roku, ki je s to pogodbo določen kot bistvena sestavina te pogodbe, se ta pogodba šteje za razvezano, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MKRR, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS. Vendar lahko MKRR to pogodbo ohrani v veljavi, če v 30 (tridesetih) dneh po preteku roka pisno izjavi dolžniku, da pogodbo ohranja v veljavi in da zahteva njeno izpolnitev.

V primeru, da prejemnik vlogi za projekt, ki je bil izbran na 1. roku za odpiranje vlog v okviru javnega razpisa, ni priložil pravnomočnega gradbenega dovoljenja za izvedbo celotnega projekta (če je le-to potrebno) in tega ni storil najkasneje do dne 31. 3. 2023, se šteje, da je pogodba razvezana, prejemnik pa mora vrniti prejeta sredstva po tej pogodbi v roku 30 (tridesetih) dni od pisnega poziva MKRR, povečana za zakonske zamudne obresti od dneva izplačila do dneva nakazila v proračunski sklad NOO oz. proračun RS.

Roka, navedenega v prejšnjem odstavku tega člena, v nobenem primeru ni možno podaljšati.

1. **KONČNE DOLOČBE**
2. člen

Vse spore v zvezi s to pogodbo bosta pogodbeni stranki reševali sporazumno. Če do sporazumne rešitve ne pride, je za spor pristojno sodišče v Ljubljani.

1. člen

Pogodba je napisana v 5 (petih) enakih izvodih, od katerih prejme MKRR 3 (tri) izvode, prejemnik pa 2 (dva) izvoda.

|  |  |  |
| --- | --- | --- |
| Številka:V \_\_\_\_\_\_\_\_\_\_\_, dne…..……..………….. |  | Številka: \_\_\_\_\_\_\_\_\_\_\_\_V Ljubljani, dne..……..…………. |

|  |  |
| --- | --- |
|  Naziv občine Ime in priimek odgovorne osebe župan | Republika Slovenija Ministrstvo za kohezijo in regionalni razvojdr. Aleksander Jevšek minister |

Priloge:

* Vloga za izplačilo nepovratnih sredstev ter vmesno/končno poročilo o izvedbi projekta je objavljena na spletni strani MKRR: https://www.gov.si/drzavni-organi/ministrstva/ministrstvo-za-kohezijo-in-regionalni-razvoj/javne-objave-ministrstva-za-kohezijo-in-regionalni-razvoj/